section_heading: Karijera
paragraph_text: Nakon što je završio sveučilište Princeton, Wallace odlazi u Europu i potpisuje za njemački Eisbären Bremerhaven. U Eisbären Bremerhavenu je proveo dvije sezone i sudjelovao na njemačkom All-Star susretu. U sezoni 2007./08. odlazi iz njemačkog prvenstva i prelazi u redove talijanskog prvoligaša Orlandine Basket. Tijekom sezone prosječno je po susretu postizao 14.4 poena i 10.8 skokova uz 38% šuta za tricu. Te sezone Orlandina Basket je po prvi puta u povijesti izborila doigravanje talijanskog prvenstva, međutim klub je na kraju ispao u četvrtfinalu od Air Avellina. Danas je Wallace član Benettona iz Trevisa.